Oscar Pistorius onskuldig aan moord | Maroela Media
Pistorius het begin huil terwyl Masipa haar uitspraak gelees het. Foto: Kim Ludbrook/EPA/Pool
Regter Thokozile Masipa het Donderdag bevind dat Oscar Pistorius onskuldig is aan moord.
Pistorius is van moord aangekla nadat hy sy vriendin Reeva Steenkamp op 14 Februarie 2013 in sy huis in Pretoria doodgeskiet het. Hy het aangevoer dat hy haar vir 'n inbreker aangesien het terwyl die staat gesê het Pistorius het die moord met voorbedagte rade gepleeg.
Masipa het die hof verdaag nadat sy Pistorius onskuldig bevind het op aanklag van moord en sal na etenstyd beslis of hy skuldig is aan strafbare manslag.
Sy het gelas dat die getuienis rakende die klag van moord met voorbedagte rade op omstandigheidsgetuienis gebaseer was. Sy het gesê daar is nie bewys dat Pistorius Steenkamp met voorbedagte rade doodgeskiet het nie.
Masipa het ook bevraagteken of 'n redelike mens dieselfde as Pistorius sou optree. Sy het gesê Pistorius is die enigste mens wat kan sê wat deur sy kop gegaan het toe hy die skote gevuur het. Sy het gesê die atleet het aangevoer hy het gevrees vir sy en Steenkamp se lewens. Volgens Masipa is daar nie enige getuienis gelewer wat dit weerspreek het nie.
Masipa het bevind dat Pistorius nie aan moord (dolus eventualis) skuldig is nie. Dit beteken Masipa is van mening dat Pistorius nie noodwendig geweet het daar is 'n mens agter die deur nie en nie die moontlikheid kon voorsien dat die persoon sou sterf as hy die skote deur die deur gevuur het nie.
moorde moordverhoor onskuldig Oscar Pistorius Reeva Steenkamp uitspraak
Skenk bloed vir kinders met kanker
Al is hy arrogant en grens sy gedrag soms aan verwaand, glo ek in my hart dat DIT wat gebeur het, nie sy bedoeling was nie . . .
En al kry hy 100 jaar tronkstraf, sal dir Reeva nooit terugbring nie. . .
Alles inaggenome is twee gesinne se lewens erg geraak. Ek weet ook almal maak foute. Wraak kom ons nie toe nie. Maar wat vir my altyd sleg is, is dat die beskuldigde altyd met sy lewe kan voortgaan. Oor begin. Oor 'n paar maande hardloop hy weer, het 'n nuwe liefde, koop huise en karre ens ens ens en hierdie gebeure is vergete. Maar daar is altyd die slagoffer. Niks kan haar terugbring nie. Sy kan nie haar wonderlike loopbaan voortsit nie en haar ouers is sonder 'n dogter vir altyd en ewig. Sy het nie 'n kans vir oor… Lees meer »
Die derduisene rande wat hy betaal het om die hof om die bos te lei werp vandag vrugte af. Hy het mense se lewens verwoes en hul God gegewe kind vermoor, en al waaraan hy vandag dink is hoe om sy gat uit die tronk te hou en more oormore weer te maak soos sy ou gewoontes is. Net die anderdag was hy in die nuus weer gesuip en in 'n kuierplek…….dit moet mos iets se van die arrogante klein snert!!!
Ek glo ook hy is onskuldige, ek stem saam met Lorayne, hy het so baie op die spel, hy sou haar gelos het as hy gevoel het die verhouding werk nie, maak nie saak hoe arrogant hy is en hoe lief hy vir gewere is nie, dit maak hom nie n moordenaar nie.